
              Om nogle saakaldte spiritistiske fænomener. I

OM NOGLE SAAKALDTE SPIRITISTISKE FÆNOMENER.

Af professor dr. J. Mou r ly Vold.

1.

Den efterfølgende fremstilling er nærmest en gjengivelse af et
foredrag, som har været holdt et par gange i mere og mindre udførlig
form. Det har her faaet enkelte tilføielser og udeladelser, især
tilføielser.

Allerede oldtidens og kanske endnu mere middelalderens kulturfolk — for
ikke at tale om vilde eller lidet kultiverede folkeslag til alle tider
— vidste at fortælle om en hel del fænomener, dels sjælelige, dels
legemlige, som man troede frembragte af usynlige skabninger, af aander
eller af døde menneskers sjæle. Den sterke, høist merkelige udbredelse
af «spiritismen» i nyere tid, af' en gjennemført «spiritistisk»
verdensbetragtning og religion, udgik fra Nord-Amerika i midten af vort
aarhundrede. Familien Fox, der levede i den lille by Hydesville, hørte
i 1847 en hel del uforklarlig støi, f. eks. banken i væggene og
møblerne, uden at nogen fysisk aarsag kunde opdages trods alle
anstrengelser; det heder ogsaa, at 'man saa møbler bevæge sig, og at
man kjendte sig befølet af usynlige hænder. Man gjorde spørgsmaal til
den usynlige ophavsmand, der gav svar ved at slaa i møblerne og
besvarede spørgsmaalet, om lian var «en aand», ved flere smaa slag,
hvilket blev opfattet som •en bekræftelse. Sagen vakte opsigt,
fremkaldte strid og tilslutning; efterhvert udbredte de besynderlige
fænomener sig videre og videre, aande-samtaler opelskedes rundt
omkring; i begyndelsen hjalp man sig ved at konstruere op et slags
telegrafisk reglement, idet aanden havde at banke saa eller saa mange
gange for ethvert bogstav i alfabetet; men methoderne forbedredes
hurtig. Meddelelserne voksede hurtig, retningen fik sine egne dogmer,
spiritismen gik som en smitte gjennem den nye og den gamle verdens
folkeslag, der saa længe havde været nedsunkne i madstræv og
materialistisk verdensbetragtning, og gav dem en ny religion og
filosofi, der

1havde det nyes og mirakuløses tiltrækning, gav det «aandelige »-en
sanselig form og lod det aabenbare sig ganske krast for sanserne. Man
havde da her en religion, hvilende ikke paa en gammel!, aabenbaring,
men paa nye aabenbaringen som vistnok oftere kunde være meget
trivielle, men dog havde det fortrin, at man kunde skaffe sig dem selv
— ifald man var et «medium» — eller ialfald gjennem mere eller mindre
nærstaaende personer. .Retningen,, der kalder sig selv for «fremtidens
religion», skal, efter hvad der siges, nu, da ikke mere end 46 aar er
forløbne siden hin spæde begyndelse i familien Fox, tælle tilhængere i
millionvis-, ved en. almindelig spiritistkongres, der i september 1889
holdtes i Paris,, og hvor de forskjellige sp'iritistsamfund var
repræsenterede, fremmødte 40 tusinde mennesker, der saaledes viste sin
interesse for sagen, om de kanske ikke alle var erklærede tilhængere af
denr og 88 spiritistiske tidsskrifter var repræsenterede der.

Ogsaa til os er spiritismen naaet frem i de senere aar; vi har baade
spiritistiske foreninger, der afholder séancer af forskjellig art for
sine medlemmer, og vi har en spiritistisk literatur, dels original,,
dels oversættelser. Som helhed taget maa vi vistnok desværre antage, at
vi oppe i denne vor afkrog af verden er lidet forberedte til at modtage
denne gjæst; vor kritiske evne er for lidet udviklet. Dette kommer vel
af flere grunde — tildels vel af, at vor kritiske sanser bleven svækket
gjennem partivæsen med alt det føleri og al den intolerance, der
ledsager dette, men vel især af, at det fag,, der skulde lægge
grundvolden for et fornuftigt forhold overfor de sjælelige strømninger,
psychologien, hos os er langt mindre dyrket end i de store kulturlande,
ja næsten udyrket. Hos os er videnskaben om sjælelivet ikke et
gjennemgaaende led i den almindelige dannelse: vore studenter maa nøie
sig med en liden indledning til dette studium i sit første studieaar,
det kræves ikke ved nogen embedseksamen, hverken af de 'vordende
prester eller af lærerne, af lægerne eller af juristerne, ja det er
ikke engang valgfrit fag ved nogen embedseksamen; hvad dette vil sige i
vor travle, materielle, eksamens-regjerte tid, behøver ikke at
udvikles; der oprettes frisk væk nye skoler for voksne, hvor man har
rum for snart sagt alle mulige fag, kun ikke for den specielle lærdom
angaaende mennesket selv. Dette paa samme tid som psychologien i senere
aar har taget et ekstra opsving, specielt gjennem sine eksperimentelle
methoder, og saaledes ogsaa præsteret resultater af betydning for
det.praktiske liv. Af dette vort sinkestandpunkt paa dette omraade kan
vi, ialfald tildels, forklare os mange mangler ved vort offentlige og
private liv: den saa hyppig optrædende mangel paa forstaaelse af
motiverne til andres ord og handlinger, hvoraf følger en høi grad af
intolerance i bedømmelsen af dem (det er neppe en tilfældighed, at det
folk, hos hvem den psychologiske forstaaelse vel er mest udbredt,
englænderne, ogsaa er det mest tolerante), en oftere optrædende
materialistisk, kras mekanisk tankegang selv hos dannede, der kan vise
udprægede religiøse eller andre interesser, en vanskelighed ved at
forstaa vore egne digteres psychologi (saaledes har man i Henrik Ibsens
senere stykker villet bortfortolke, tage som symboler, forskjellige
punkter af psychologisk natur, hvilke strider mod vor tilvante
tankegang). Følgerne af, at det psychologiske studium ligger nede,
viser sig, tør hænde, ikke mindst paa det pædagogiske felt; hvorledes
skal man kunne opnaa den mest harmoniske udvikling af barnesjælen uden,
at der foregaar et indgaaende studium af barnepsychologien? Ligeoverfor
spiritismen med dens eiendommelige sjælelige fænomener vil vi særdeles
let staa i fare for at tage den som et dogme, som vi enten sluger
beundrende og tilbedende eller uden videre afviser — istedetfor at søge
at forstaa fænomenerne og bevægelsen, d. v. s. at se dem i nødvendig
sammenhæng med de andre sjælelige fænomener. Hvad der er hovedsagen for
mig i den følgende udvikling, er at søge at levere et lidet bidrag til
en psychologisk forstaaelse af denne retning, idet jeg vil meddele lidt
af den nyere psychologis resultater til at kaste et lys over endel af
de fænomener, det her gjælder.

For at give en summarisk og pointeret fremstilling af «de spiritistiske
fænomener», seede under den spiritistiske synsvinkel, vil jeg indføre
en spiritistisk forfatter talende, nemlig Eugene Nus (A la recherche
des destinées, pag. 200): «Sjæle-, nerve-, od-eller spiritistisk kraft,
der lader sig intet indvende mod en saadan kraft, bordene dreier sig
som Galilæis jord. De smaa borde taler, hverken mere eller mindre,
hverken værre eller bedre end professorerne i anthropologi og
medlemmerne af fakultetet. Møblerne knager, væggene ræsonnerer,
lænestolene spaserer for de besøgendes øine, harmonikaerne spiller
under bordet, musikdaaserne gymnasticerer oppe i luften, blomster-neg
falder ned fra taget i værelserne, synlige eller usynlige hænder fæster
blomsterne til vort bryst eller smykker vore knaphuller med dem;
blyanter løber hen ad et stykke_ 4 —

papir eller mellem to tavler og skriver i alle slags sprog filosofiske
sætninger, trivielle sandheder, eller konditor-deviser. Legemernes
tyngde, materiens ugjennemtrængelighed — alle naturlove krænkes
ubarmhjertig af disse uforskammede kræfter, der trodser dynamometrene
(kraftmaalerne) og gjør nar af mekanikerne, ikke at tale om spøgelser,
der spaserer omkring i forsamlingen, lader sig tage af fotograferne,
lader sig modellere i gibs eller som hos William Crookes tager sig en
vals med husherren og fortæller historier til børnene».

Som man ser, er her nok af vidunderligheder. Yi kan dele de paastaaede
fakta i 1) de fysiske og 2) de fakta, hvor det psy-cliiske spiller
"hovedrollen. Til de første regner vi da saadanne fænomener som, at
legemer bevæge sig uden mekanisk aarsag, at materiens
ugjennemtrængelighed ophæves (idet f. eks. en ring uden videre gaar
gjennem en træstang), at der fremkommer «direkte skrift» paa tavler
uden hjælp af menneskehaand, videre de saakaldte «materialisationer»,
bestaaende i, at et menneskeligt legeme dannes for tilskuernes blik og
kanske for deres ører og hænder for igjen at forsvinde, at saadanne
væsener uddeler reelle blomster og dele af sin klædning til tilskuerne,
lader sine hænder støbe i parafin og voks (til en senere
gibsafstøbning) eller sin hele person fotografere. Man kan kalde disse
paastaaede fænomener for fy si sk-spiritistiske; den mest fremtrædende
omstændighed ved dem er, at de er bevægelser, der strider mod vore nu
hævdede naturlove og af spiritisterne tilskrives afdødes aander.
(Hermed er det nu imidlertid ikke udelukket, at disse fænomener, om de
er virkelige, ialfald væsentlig kunde bero paa levende menneskers
sjælelige oplevelser, være fælles-hallucinationer o. lign.) En
udredning af dette «fysiske» vilde have sin store interesse; vi nødes
ikke destomindre til at lade dette spørgsmaal ligge uløst — af den
simple grund, at videnskaben angaaende det endnu ikke har sagt sit
sidste, ja neppe nok sit første ord. Man er endnu ikke enig om, hvad
der er fakta. Det har imidlertid sin interesse at se, hvorledes sagen
staar. Den store mængde af videnskabsmænd har betragtet de af
spiritisterne fremholdte fænomener som bedrag eller selvbedrag og
derfor ikke taget dem op til behandling. Enkelte som fysiologen og
psycholo-gen Wundt har hævdet, at for at være «fagmand» paa dette
omraade og kunne prøve fænomenerne maatte man have taskenspillerkunst
som sin specialitet. Denne reserverte holdning, som flertallet— 5 —

af videnskabsmændene har iagttaget overfor denne sag, maa vistnok
beklages, da den har sinket sagens opklaring; men den undskyldes meget
ved den agitatoriske, sværmerske maade, hvorpaa «spiritismen» har været
fremholdt, og ved de mange bedragerier, hvori «medierne» har været
grebne. Især er nu de offentlige eksperimentatorer oftere afdækkede,
ligesom paa den anden side andre taskenspillere har eftergjort de
merkelige fænomener som taskenspillerkunster. Naar aanden ikke vil
indfinde sig, har det betalte «medium» en sterk fristelse til at fuske,
for ikke at lade publikum gaa utilfredsstillet — saaledes tænker
spiritisterne sig sagen; men fra de vantros side gjøres et andet
synspunkt gjældende: taskenspilleren, der spiller aande-midler, har et
meget let spil, idet han stadig, naar han bliver for skarpt iagttagen,
uden videre kan indstille séancen under foregivende af, at «aanden er
optagen andetsteds», eller at «den ikke vil komme iaften». Men i
almindelighed strækker de skarpeste iagttageres opmerksomhed under den
høi-tidelige stemning ikke til for at kontrollere en god taskenspiller,
og de bedste hukommelser slaar feil overfor séancerne. Man maa saaledes
regne ikke alene med bedrag, men ogsaa med selvbedrag. Eksperimenter i
denne retning, der er høist interessante i psycholo-gisk henseende, har
mr. Hodgson af det engelske psychologiske selskab udført i forening med
en mr. Davey] den udførlige meddelelse angaaende disse fine
undersøgelser findes i «Proceedings», Bd. 8 (cfr. ogsaa Bd. 4). Mr.
Davey var gunstig stemt mod spiritismen; men da han i sine forsøg blev
narret ved puds fra venners side, bestemte han sig til at forsøge paa
at udføre spiritistiske fænomener ved taskenspillerkunster (conjuring).
Mr. Hodgson var indviet i den hele mekanisme og derved i forening med
sin øvede iagttagelsesevne (han har ogsaa i Indien blandt Pakirerne
studeret saadanne ting) sat istand til at følge hele processen, hvorhos
han bagefter konfererede med mr. Davey. Vi faar nu f. eks. baade
forskjellige former af «direkte skrift», og en fuldstændig
«materi-alisations-séance» kunde iværksættes ad rent mekanisk vei, uden
at tilskuerne opdagede noget. Der vedlægges skriftlige udtalelser fra
tilskuere, udtalelser der ved sin forskjelligartede karakter viser
vanskelighederne ved saadanne iagttagelser og erindringer; hvad den ene
fortæller, forbigaar den anden; men hvad der især er høi-komisk, er den
iver, hvormed der forsikres, at man før séancernes begyndelse
undersøgte tavlerne nøie eller medbragte deih selv, hvor-ledes man
iagttog mr. Daveys hænder uophørlig og saa, at han ikke gjorde noget
kneb, at man forud for «materialisationen» havde undersøgt alle møbler
i værelset (i virkeligheden med undtagelse af et skab, hvorfra
eksperimentatoren havde faaet bortledet opmærksomheden, og hvoraf
senere i mørket en person traadte frem som aand), og først og fremst,
at man var helt sikker paa mr. Daveys ærlighed. Imidlertid om man
bedrages 10 gange og bedrager sig selv andre 10 gange, kan jo dette i
og for sig ikke udelukke, at man i andre 10 gange virkelig staar
overfor skjulte kræfter, der aabenbarer sig. Det lader sig jo heller
ikke paa forhaand paastaa, at man nu har opdaget alle naturkræfter, og
at ikke materien, maaske menneskets nerver, kunde have visse
virk-somheds-fonner, som naturforskerne ikke har fundet; sagen
fortjener derfor undersøgelse. I den sidste tid liar da ogsaa endel
videnskabsmænd, især naturforskere, taget fat paa undersøgelsen, og
nogle har udtalt sig i den retning, at en hel del af de omhandlede
eiendommelige naturfænomener er virkelige, uden at de dog dermed netop
har troet at burde ty til en forklaring ved hjælp af aander. Til de
nævnte forskere hører f. eks. Darwins medarbeider Wallace, kemikeren
Crookes, fysikeren Zöllner i Leipzig, Gibier ved det naturhistoriske
museum i Paris og filosofen Du Prel i München; i den sidste tid nævnes
ogsaa Lombroso med andre italienere (cfr. Du Prel, «Der Spiritismus»).
I 1869 lod det af sir Lubbock stiftede «Dialectical Society» anstille
undersøgelser angaaende denne sag; selskabet nedsatte en komité paa 33
mand, hvoriblandt Wallace, mænd hvoraf den overveiende del siges at
have været paa forhaand fiendtlig stemt overfor spiritismen; ikke
destomindre erklærede komitéen, at den havde erfaret eiendommelige
svingninger, lyd og andre bevægelser, der ikke kunde forklares
mekanisk, men som betingedes ved nærværelsen af visse personer,
«medierne», .medens andre per soners nærværelse virkede hemmende. Den
store mængde af videnskabsmænd er dog, som nævnt, endnu skeptisk; ja,
man har endog udtalelser fra en anden videnskabelig komité, hvilke gaar
i stik modsat retning af den nævnte af 1869. Universitetet i Pensyl
-vania nedsatte i 1884 en kommission af professorer og doktorer til at
undersøge mediernes præstationer; den synes at være bleven færdig med
sit arbeide i 1887 eller 1886. Uagtet medlemmerne af kommissionen ikke
skal have været principielle modstandere af spiritismen, ja en af dem
nærmest partisk for den, kom den dogtil negative resultater med hensyn
til den direkte skrift, materialisationen, svar paa forseglede
spørgsmaal o. s. v. Den fandt, at man kun behøvede en anspændt
opmerksomhed for at opdage f. eks. Slades fif med at frembringe skrift
paa de lukkede tavler; en af kommissionen anvendte et lommespeil til at
se de bevægelser, der udførtes af et mediums fingre,' naar disse skrev
«aande-svaret»; mr. Furness prøvede aandernes evne til at besvare
spørgsmaal, indlagte i en konvolut forseglet med voks; han gav det
samme spørgsmaal til 4 medier og fik igjen 4 forskjellige svar paa det;
han fandt, at konvoluterne havde været aabnede og igjen forseglede; da
han derimod faldt paa den idé at lægge hint samme spørgsmaal ind i
konvoluter, hvorigjennem han syede en rød silketraad med fæste i
seglet, viste det sig, at aanderne stadig var udygtige til at besvare
det spørgsmaal, som de før havde besvaret. Kommissionen afsvækker ogsaa
betydningen af séancerne i Leipzig, hvorved den tillidsfulde Zöllner og
andre (ikke Wundt) var blevne vundne for de spiritistiske fænomener.

Da der saaledes med hensyn til disse fysiske fænomener staar vidnesbyrd
imod vidnesbyrd, vil det være det fornuftige at opsætte sin dom om dem
og oppebie videre undersøgelser. At bekræfte og benægte fakta paa
forhaand er lige urimeligt. Saa meget synes dog allerede nu at fremgaa,
at selv om en del af de hævdede fænomener skulde vise sig at være noget
andet end bedragerier (hvad vi, som sagt, ikke nu kan vide), vilde
dette dog ikke være det samme som, at de er frembragte af afdøde. Man
kunde ved deres forklaring tænke paa fælles-hallucinationer eller paa
visse hidtil ukjendte eiendommeligheder ved legemerne, kanske nærmest
paa visse eiendommeligheder ved nervekraften, saadan som denne specielt
viser sig hos hysteriske personer, hos hvem man jo allerede har opdaget
saa mange sjælelige og legemlige eiendommeligheder. (At f. eks. disse
menneskers kraft, maalt paa kraftmaalerne. til forskjellig tid er høist
forskjellig, er-noget, man allerede ved). I sidste tilfælde vilde man
formodentlig finde, at de fysiske fænomener hang nøie sammen med de
eiendommelige sjælelige, «under-bevidste», som vi i det følgende vil
gaa ind paa1). Man ser da ogsaa, at en norsk spiritist, der har en
forholdsvis besindig fremstilling, hr. B. Eriksen,

') Den tyske filosof Ed. von Hartmann vil forklare dem ud fra sit
metafysiske princip «Das Unbewusste».— 8 —

indrømmer, at materialisationen ikke er spiritismens hovedstøtte-.
Denne skal ligge i «identitetsbeviset», d. v. s. i at de tanker, der
aabenbarer sig gjennem et mediums tale, skrift eller handling, viser
sig ikke at kunne konme fra nogen anden end en afdød person. Yi vises
altsaa hen til fænomener, hvorved det sjælelige spiller hovedrollen.

Netop over disse sjælelige fænomener er der i de senere aar faldt meget
lys gjennem forenet arbeide af mange psychologer. Her-maa først nævnes
medlemmerne af det engelske selskab for «Psy-chical Researsch». Dette
selskab, der senere har faaet efterlignere i andre lande, stiftedes i
1882 i den hensigt at undersøge især-deleshed de lidet kjendte
fænomener inden »sjælelivet; det har i den forløbne tid udfoldet en
storartet virksomhed, og især dets mere betydelige psychologer som mr.
Gurney, mr. Myers, mr. Hodgson, prof. Sidgwick o. a. liar i selskabets
«Proceedings» nedlagt en række detaillerede undersøgelser, ikke mindst
af de fænomener, der har været kaldte «spiritistiske», baade af de
«fysiske» og af de «psy-chiske». Paa fastlandet har videnskabsmænd som
franskmændene Richet, Binet og brødrene Janet leveret betydelige bidrag
til forstaaelsen af disse særsyn. Isærdeleshed fortjener kanske at
fremhæves professor Pierre Janets klassiske arbeide om det automatiske
sjæleliv («L'automatisme Psychologique», Paris 1889).

De «spiritistiske» fænomener, hvorved det sjælelige træder i
forgrunden, er dels eiendommelige forestillinger, dels eiendommelige
handlinger. De første er altsaa især hallucinationer, d. v. s. bestaar
i, at man ser eller hører (sanser) noget, hvortil der ingen materiel
grund findes udenfor en selv, og især saadanne visioner, hvori man selv
faar vide noget (t. eks. et dødsfald), som sker samtidig eller bagefter
eller er skeet, uden at man har de almindelige mellemled. Mere blege
forestillinger, abstrakte tanker kan. træde istedetfor de levende
sansebilleder og stundom bringe merkelige oplysninger ligesom disse.
For at bringe lys i disse fænomener har det engelske selskab taget
initiativet til en statistik over hallucinationer; denne er bleven
opgjort for tusinder af mennesker i forskjellige europæiske lande og i
Amerika, og det har derigjennem vist sig, at hallucinationer for en
enkelt gangs vedkommende ikke er noget ganske usedvanligt endog hos
sunde mennesker, og at nogle procent af dem stemmer med virkelige
ukjendte fakta, nærmest saadanne, der foregaar i nogen afstand. Der
blev— 9 —

aflagt beretning angaaende disse vidtløftige undersøgelser paa forrige
aars psycholog-kongres i London; men undersøgelserne fortsættes
fremdeles. /

Forsaavidt selskabet har antydet nogen forklaring af dissefænomener,
synes man især at have fæstet sig ved tanken om et skjult sjæleliv i
os, nu og da udsat for indvirkninger fra andre sjæle i afstand
(telepathi); men denne tanke om fjernvirkningen har ogsaa fundet
modstandere.

Paa den anden side har man altsaa de eiendommelige handlinger af
«spiritistisk» art. Her maa først og fremst nævnes den egentlige
«trance», d. v. s. en tilstand, hvori mediet er bevidstløs,, men
samtidig, med en eiendommelig stemme, udsiger sætninger, som om et
andet væsen talede gjennem personen. Man kan hertil føie de saakaldte
besættelses-tilstande, hvori en person ganske vaagen faar en ny
bevidsthedsform, hvori hun eller han ikke erindrer noget fra sit
tidligere liv, men kun fra den nye tilstaud, hvori hun eller han
betragter sig selv som et andet væsen, ja kanske paastaar at være en
eller anden person, der før har levet paa jorden. Diss&
besættelses-tilstande falder saaledes tildels sammen med tilfældene af
skiftende bevidsthed, hvorpaa man har flere merkelige eksempler i
senere tid, iagttagne og beskrevne af psychologerne. Endelig har vi en
tilstand, hvori der synes at eksistere en dobbelt bevidst-hedsproces
samtidig i personen, en tilstand, der nærmest giver sig-udslag i «den
automatiske skrift». Da samtlige de sidstnævnte aktive fænomener viser
lien til den samme forklaringsgrund: et bevidsthedsliv under det
normale, vil jeg for større tydeligheds skyld indskrænke mig til
væsentlig at behandle skriften, da dette fænomen baade synes at være
det almindeligst forekommende og det bedst undersøgte af disse
fænomener; maaske vil der da derigjennem ogsaa falde noget lys over de
beslegtede fænomener.

Medens «den direkte skrift» siges at foregaa uden medvirken af noget
menneskeligt lem, udføres «den indirekte» eller automatiske skrift ved
en menneskelig haand. Den, som er skikket dertil, «det. skrivende
medium», lægger sine hænder alene eller sammen med andre paa en
«psychograf» eller en «planchette» eller et andet apparat indrettet til
at vise eller frembringe bogstaver; personen kan ogsaa simpelthen tage
en blyant eller en pen i sin haand og^ lægge den ned paa et papir,
hvorpaa haanden af sig selv,, mere eller mindre mekanisk, begynder at
skrive, ofte meget hur-tigt, tildels med en eiendommelig skrift og med
et ukjendt indhold og ofte undertegnet med et eller andet navn, kanske
en afdøds. (Det siger sig selv, at man kun da har villet kalde skriften
«spiritistisk», naar man mente at finde tegn paa en aands virken
gjennem den). Endel af disse skrivende, «de intuitive medier», ved,
hvad de skriver, men de synes, de faar tankerne eller endog ordene som
i en diktat, SEIR» clt de ofte maa skynde sig for at kunne følge med;
andre, «de mekaniske medier», skriver uden at vide, hvad de skriver,
stundom baglængs eller i «speilskrift» (saa at skriften ser normal ud,
naar man holder den foran et speil og læser den ud af speilet), stundom
med begge hænder paa engang, eller medens de samtidig taler med nogen
tilstedeværende; naar de bagefter faar erfare, hvad de har skrevet,
bliver de ofte forundrede over indholdet, der hverken her eller ved den
intuitive skrift netop stemmer med den skrivendes egen tankegang.

Disse fænomener er sikre; de fremvises stadig i de videnskabelige
laboratorier. Men hvorledes forklare disse fuldkommen sikre fænomener?
Mon man skal antage, at aander her skriver gjennem de levendes hænder?
Sagen forklares meget simplere — psychologisk. Enhver af os udfører i
virkeligheden en hel del bevægelser, som vi ikke ved noget om, d. v. s.
som vi ikke ledsager med nogen opmerksomhed. Hvem kan samtidig være
opmerksom paa alle de bevægelser, han udfører, naar lian skriver eller
spiller piano eller simpelthen, naar han spaserer? Hvad piano-spil,
tale eller skrift angaar, blir disse helst da mekaniske (saa at vi ikke
lægger merke til dem), naar vi enten er trætte eller optagne sterkt af
noget andet, naar vi er «distrait». Hvem har ikke i en saadan tilstand
grebet sig selv i at have sagt for sig selv nogle ord ganske uden
sammenhæng med den foregaaende tanke, eller, om han havde papir foran
sig, i at have skrevet nogle ganske umotiverede ord? Saaledes vil man
jevnlig finde de papirer, der lægges paa bordene ved de offentlige
eksaminer, bagefter beskrevne med en hel del navne eller gjentagelser
af et ord, hvori den ulykkelige kandidat har givet sit «ubevidste» liv
et udtryk, men uden mindste betydning for sagen. Ja, selv i
forretningslokalerne sker noget lignende; forleden dag kom jeg saaledes
ind paa et kontor, hvor jeg paa bordet saa et papir, hvorpaa ordet
«Christiania» var skrevet et halvt snes gange under hinanden — kun for
at tilfredsstille vedkommende persons ubevidste trang til at udlade
sig. Medens per-— 11 —

sonen tænker paa sit arbeide, findes der samtidig en strøm af andre
forestillinger, og disse udlader sig gjennem haanden. Man maa nemlig
erindre, at enhver sjæleproces, t. eks. enhver forestilling af noget,
man har seet, vil ledsages af en eller anden bevægelse,_ dersom denne
ikke bliver hindret. Heraf forklares let muskel-læsningen (eller, som
man urigtig har kaldt den, «tanke-læsningen»), som man tildels har
drevet som selskabssport i senere tid; en person med tildækkede øine
holder en anden i haanden (eller berører ham paa en anden maade), den
anden har sine øine eller ialfald sin tanke fast rettet paa en ting i
værelset; uden at han selv ved det, gjør han herunder smaa bevægelser,
der veileder den person, han holder, og efter nogen famlen finder denne
den omhandlede ting uden anden hjælp end denne følelse af den andens
smaa tryk — men begge kan være uvidende om trykket. Beslegtet hermed er
vel ogsaa «ønskekvist»-fænomenet, hvori den person, der leder efter
vand, ved ubevidste (rettere: under-bevidste) tanker kommer til at
gjøre smaa bevægelser, der forplanter sig til kvisten og anviser
vandet. Som vi senere skal se, er vi ofte mere skarpsindige og har
bedre hukommelse i saadanne eiendommelige tilstande.

I saadanne smaa fornuftige bevægelser, som vi kun halvveis eller slet
ikke ved om, har vi baandet mellem det normale liv og den
«spiritistiske» skrift. Nærmest ved vort daglige sjæleliv staar jo den
«intuitive skrift», hvori personen skriver som efter en diktat og ved,
hvad han skriver. Merkeligere er «den mekaniske», hvorved han selv er
uvidende om, hvad han har skrevet, som vi er om de drømme, vi har i vor
dybeste søvn; men den skrivendes drøm er samtidig med den vaagne
tilstand. Ogsaa til denne tilstand har vi, som antydet, sidestykker i
det normale liv; men det er lærerigt at studere den i dens fremskredne,
sygelige former. Til subjekter for sine forsøg har derfor Janet, Binet
o. a. hovedsagelig valgt hysteriske kvinder.

Hysteri er en nervesygdom, der har en mængde kjendemerker. Til de
eiendommeligste hører det, at større eller mindre partier af legemet er
ufølsomme («anæsthetiske»), dog ikke anderledes end at ufølsomheden nu
og da, t. eks. under den hypnotiske tilstand, kan gaa bort eller skifte
plads, derhos forskjellige smertelige fornemmelser, der kommer og gaar
og i lighed med ufølsomheden viser sig meget afhængige af den sjælelige
tilstand. Hos de hysteriske indtræffer det idelig, at deres ufølsomme
(men ikke— 12 —

ubevægelige) lemmer arbeider saa at sige paa egen haand, ledet af
forestillinger og tanker, som den vaagne person ikke ved noget om. I et
specialarbeide om de hysteriskes psycliologi, hvilket Pierre Janet har
skrevet som Cliarcots assistent («LTEtat mental des Hystériques»),
citeres bl. a. nogle ord, som den hysteriske Maria udtalte en dag, da
hun traadte ind i hospitalet. «Jeg kan slet ikke forstaa, hvad der gaar
for sig; i den sidste tid har jeg arbeidet paa en besynderlig maade;
det er ikke mere jeg selv, som arbeider, men alene mine hænder. De gaar
af sig selv ganske godt; men jeg har ingen del i, hvad de gjør. Naar
det er gjort, kjender jeg ikke mit eget arbeide. Jeg ser, alt er
rigtigt; men

jeg føler, det, kan ikke være mig, der har udført det.......

.....Naar jeg vil skrive, finder jeg intet at sige; mit hoved

er tomt, og jeg maa lade min haand skrive, hvad den finder for godt;
det fylder 4 pagina, og, om det bliver tøv, kan jeg ikke gjøre for
det».

Man ser saaledes, at en art dobbeltbevidsthed, der bl. a. ogsaa ytrer
sig i en sammenhængende skrift, hvorom den skrivende er uvidende, er
noget, der i og for sig falder noksaa naturligt for-hysteriske. Janet
og andre har da ogsaa gjort opmerksom paa, at de spiritistiske «medier»
næsten altid er nervelidende personer og ofte specielt hysteriske, at
nogle medier bliver hysteriske som følge af den spiritistiske virken,
at skrive-kriser og nerve-kriser jevnlig følges ad, og at den skrivende
haand ved undersøgelse har vist sig ufølsom. De spiritistiske medier er
efter Janets mening under sin skriven i en somnambul (søvngjænger-)
tilstand, hvorom han — og flere med ham — hævder, at den kan eksistere
samtidig med den vaagne, som en understrøm under denne. Til støtte- for
mediernes somnambulisme anføres t. eks., at medierne selv vælger de
personer, de vil staa i forhold til, med udelukkelse af andre,, ligesom
de somnambule, og at en god somnambul næsten altid er et godt medium.
Det synes da virkelig, som om tilstandene maa være de samme eller
ialfald nær beslegtede.

Janet har ogsaa tildels brugt den kunstige somnambulisme, hypnotismen,
som mellemled ved sine eksperimenter angaaende hysteriske personers
under-bevidsthed og skrift. Som bekjendt er endel individer under den
hypnotiske søvn modtagelige for «posthypnotiske suggestioner», d. v. s.
man giver dem under hypnosen en befaling, som de skal udføre, en
bestemt tid efter, at de har— 13 —

vaagnet; naar man vækker dem, har de glemt befalingen sammen med alt
andet, de liar oplevet i hin tilstand; men naar det bestemte tidspunkt
kommer, udfører personen alligevel, som i en art distraktion,
instinktmæssig befalingen, «fordi han (hun) følte en trang til det».
Janet søger at bringe paa det rene, om der foregaar noget tankearbeide
under den vanlige bevidsthed i den tid, der gaar mellem befalingen og
dens vaagne udførelse. Han giver bl. a. Lucie en befaling i hypnosen:
«Naar jeg har klappet 12 gange i mine hænder, skal De paanyt falde i
søvn». I 5—6 minuter taler han med hende om noget andet og vækker hende
dernæst. Han forvisser sig om, at Lucie har glemt det, hun nys har
oplevet, ogsaa befalingen. Medens hun er i samtale med flere
tilstedeværende, staar Janet nogle skridt bagenfor hende og klapper saa
5 gange i hænderne, men ikke sterkt. Han ser, at Lucie ikke lægger
merke til ham, nærmer sig og spørger: «Hørte De, hvad jeg nu gjorde?»
«Hvad da? Jeg lagde ikke mærke dertil». «Og dette?» hvorpaa han klapper
1 gang i hænderne. «De klappede netop i hænderne». «Hvor mange gange?»
«En enkelt gang». De tidligere 5 klappinger eksisterer slet ikke for
Lucies normale bevidsthed. Janet trækker sig igjen tilbage; Lucie tager
ikke notits af ham, medens lian slaar hænderne sammen svagt de
resterende 6 gange, indtil det er blevet 12 ialt sammen med de
forudgaaende. Men idet han slaar det 12te slag, stanser Lucie straks,
lukker øinene og falder bagover i søvn. «Hvorfor sover De?» spørger
Janet. «Jeg ved ikke, det kom saa pludselig over mig». Lucie har altsaa
punktlig efterkommet befalingen om at sovne ind paa 12te slag, uagtet
den vaagne bevidsthed ikke har tællet slagene; der maa altsaa have
været en anden bevidsthed, en «underbevidsthed», der har tællet dem
sammen og hidført den befalede handling. Janet har drevet sagen videre
og givet større regnestykker til udførelse for denne bevidsthed, og det
er lykkedes. Derpaa er han gaaet over til skriftforsøg: «naar jeg efter
Deres opvaagnen klapper i hænderne, skal De"tage blyant og papir paa
bordet og skrive «Bonjour». Det sker ubevidst, mekanisk,
(«automatisk»). Videre: «Multiplicer 739 med 42, skriftlig». Lucie
vækkes og har naturligvis glemt alt; hun fortæller Janet, hvorledes
liun har tilbragt den forløbne dag; men uden at afbryde sin tale for et
øieblik skriver hun samtidig med høire haand de i hypnosen opgivne tal
og udfører multiplikationsstykket paa papiret._ 14 —

Der foregik altsaa adskillig tankeproces i under-bevidstheden,
aaben-barende sig gjennem den automatiske skrift. Janet har lyst til at
erfare, hvorledes denne under-bevidste intelligens arbeider, naar den
gaar paa egen haand, og siger derfor til Lucie under hypnosen: «De skal
skrive et brev om et eller andet». Vaagen skriver hun saa et brev, der
(i oversættelse) lyder: «Madam, jeg kan ikke komme paa søndag efter
aftalen; jeg beder Dem have mig undskyldt. Det skulde ellers været mig
en fornøielse at komme til Dem, men jeg kan ikke denne gang. P. S. De
bedste ønsker for børnene». Medens hun skriver, taler hun med andre;
brevet er altsaa automatisk. Ja, da Janet viser hende det, kjendes hun
ikke ved det, men paastaar, at Janet har skrevet det og sat hendes navn
under. Om liaandskriften skriver Janet: «Skriften ligner Lucies
almindelige, men er ikke ganske den samme; det er en heldende og meget
bred skrift; ordene har en tendens til at brede sig i det uendelige.
Mr. Ch. Richet, til hvem jeg har vist disse brudstykker af automatisk
skrift, har lært mig, at denne sort skrift er hyppig hosmedierne ... og
at i disses breve et eneste ord ofte fylder en hel linje». Janet gaar
dernæst over til en ændring i sin methode-; han paalægger den
hypnotiserede efter opvaagningen at svare skriftlig paa de spørgsmaal,
som hun da maatte faa. Janet stiller sig da bagom vedkommende, medens
hun helt vaagen er optagen af at tale med andre, og hvisker et
spørgsmaal, t. eks.: «Hvor gammel er De?» Hun tager en blyant og
skriver: «Tredive aar». Han hvisker igjen: «Har De nogen børn?» «Ja, to
gutter og en pige», skriver hun. Da Janet vil stanse hende i
skrivningen og siger: «Hvad er det, De skriver der da?» bliver hun
forskrækket og siger: «Jeg skriver da ingenting». Saa ser hun paa
papiret og siger r «Men hvem er det, som har gjort disse kragetær?» Om
muligt, endnu besynderligere tager denne under-bevidste
tankevirksomhed, sig ud ved «de negative hallucinationer»; man befaler
subjektet ikke at se det eller det, og det bliver da udygtigt til at se
tingen — et hyppigt fænomen i hypnotismen. Men ved Janets forsøg viser
det sig, at det, som den vaagne bevidsthed ikke ser, sees af en anden
del af personens væsen, lad os sige: af under-bevidstheden. Der viser
sig saaledes en deling af bevidsthedsindholdet, den ene del heholdes af
den vaagne tilstand og aabenbarer sig t. eks. gjennem tale, den anden
del ligger under bevidstheden og kommer frem i den automatiske skrift.
Janet lægger t. eks. paa den liypnoti-— 15 —

serede Lncies knær 20 smaa numererede papirer og siger, at, naar hun er
vækket, skal hun ikke se de papirer, der er merkede med multipla af 3
(altsaa ikke se: 3, 6, 9, 15 og 18). Lucie vækkes,, har glemt det hele
og forundres over papirerne paa hendes skjød; paa Janets bøn om at
levere ham dem giver hun ham et for etr men kun 14; de 6, der er
merkede med 3, 6, 9, 12, 15 og 18, leverer hun ikke, men søger, om
muligt, ikke at røre ved dem. Janet forlanger flere; men hun ser dem
ikke. Han benytter sig da af et øieblik, da hun er distrait, lader
hende tage en blyant og spørger, hvad der endnu ligger paa hendes knær.
Hun skriver: «Der ligger paa mine knær 6 smaa papirer». «Og livad er
der paa disse papirer?» hvisker Janet. Hun skriver igjen automatisk:
«Tallene 6, 15, 12, 3, 9, 18, og jeg ser dem godt». Ved et andet forsøg
spørger Janet under-bevidstheden, hvorfor da Lucie (d. v. s. den
normale person) ikke paa opfordring har leveret vedkommende gjenstande.
Svar gjennem skrift: «Hun kan ikke, hun ser dem ikke». — En række af
forskjellige forsøg paa dette omraade er udført af Janet. En
udenforstaaende kunde kanske tænke, at der var bedrageri med i spillet
fra de hysteriskes side. For en saadan antagelse er der imidlertid ikke
den mindste grund: Janet kjender sine subjekter vel, og han fortæller,
at han ved de forskjelligste anledninger undersøger og forvisser sig om
deres oprigtighed; han finder da ogsaa fælles resultater af sine
undersøgelser af de forskjellige subjekter; hvad der er endnu
vigtigere, andre forskere liar gjort de samme erfaringer, og de
«negative hallucinationer» kan man se naarsomhelst i laboratorierne.
Kesultatet var altsaa: baade ved de bydende og end tydeligere ved de
forbydende hallucinationer aabenbarer den mekaniske, automatiske skrift
visse forestillinger, der er skjulte for den normale person; der er
indtraadt en «desaggregation» i sjælelivet, som er blevet delt mellem
bevidstheden og under-bevidstheden. Ogsaa mr. Gurney har bl. a. gjort
lignende eksperimenter med lignende resultat, som det synes før Janet;
naar Gurney læste op et vers for en hypnotiseret og derpaa vækkede
personen uden at give ham nogen ordre, kunde han faa ham til at
nedskrive verset ved at stikke en blyant mellem hans fingre og skjule
hans haand for ham selv ved en skjerm (et middel, der oftere bruges);
personen skrev da verset under-bevidst. Dette uagtet han, som vanligt,
ikke havde nogen vaagen erindring om, hvad han havde oplevet i
hypnosen; til yderligere bevis for— 16 —

glemselen, udlovede Gurney personerne en sovereign, (= ca. 18 kroner),
om de kunde fortælle igjen mundtlig, hvad de liavde oplevet i hypnosen
— forgjæves. Heraf fremgaar det bl. a. ogsaa, at den hypnotiske
tilstand af sig selv har en tilbøielighed til at forplante sig over, i
den normale — ved siden af denne, under den —, og kan eftervises
gjennem automatisk skrift — helt modsat mange spiritisters antagelse.
Naar vi gjentagne gange i tilknytning til nævnte forfattere har brugt
udtrykket «under-bevidsthed», maa man heri ikke lægge nogen metafysisk
tanke om to personer i samme legeme eller lignende; der er dermed ikke
ment andet end, at sjælelivet har konstitueret sig i 2 dele, delvis
uafhængige af hinanden, en dobbelthed, der væsentlig viser sig i, at
der er dannet 2 sanse-, hukommelses- og tankegrupper (dog ikke
anderledes, end at det under-bevidste ialmindelighed kan omspænde det
bevidste, men ikke omvendt); «under-bevidst» synes den ene gruppe at
kunne kaldes, fordi den er skjult for den normale, som vi kalder
bevidstheds-gruppen, og kun kan aabenbare sig automatisk, og naar den
normale bevidsthed er distraheret bort til noget andet.

Man kunde som parallel inden det sunde sjæleliv minde om «n person, der
med endel af sit sjæleliv hører paa en oplæsning og med en anden del
samtidig udfører et arbeide med sine fingre, f. eks. at strikke
strømper. Men hos en saadan person er der endnu ikke indtraadt fuld
adskillelse mellem de to virksomheder, idet begge forstyrrer, hinanden,
og idet paa den anden side begge endnu er underkastede den fælles
vilje. Men lad personen faa lidt af den indiske gift, kaldet
«haschisch» (i den almindelige brændevins-rus trætfes vist det samme,
om end i mindre grad), eller bring ham i hypnotisk søvn eller
simpelthen: lad ham. blive rigtig svag eller distrait, og der vil
indtræde mere eller mindre af den fuldkomne dobbelt-bevidsthed.
Distraktionen er efter Janet, Binet o. a, — og "herr synes de at have
ret — en tilstand, der kan betragtes som en slags hurtig og delvis
hysteri. I virkeligheden er det denne tilstand, vi almindelige
mennesker er i, naar vi gjør ting, «vi selv ikke ved om», som naar vi
mekanisk skriver uvedkommende Navne paa et papir osv. Efter hvad Binet
hævder (i «Les Altérations de la Personnalité, pag. 177»), kan man let
faa en distrait person til at gaa over i somnambul
(søvn-gjænger-)tilstand; man «exciterer under distraktionen den
underbevidste personlighed en smule; den normale personlighed slumrer
da ind, og den under-bevidste kommer i forgrunden, hvilket hidfører
somnambulismen». Hysteri, somnambulisme, liypnotisme og distraktion er
saaledes beslegtede tilstande; under-bevidste bevægelser, t. eks.
automatisk skrift, kan fremkomme i dem alle, og man kan betragte
fænomenerne hos de hysteriske kun som en forstærkelse af fænomener hos
sunde personer.

                                    II

II.

Yi har saaledes fremstillet en psychologisk forklaring af den
«spiritistiske skrift» og ikke tyet til aandetheorien —men rigtignok
endnu kun med hensyn til dens almindelige karakter af automatisk
skrift. Vort næste spørgsmaal bliver, om der maaske ved den
«spiritistiske» skrift findes visse eiendommeligheder, der skiller den
fra anden automatisk skrift, og som derfor ikke turde kunne forklares
psychologisk, men kun ved aande-theorien. Jeg vil nu forsøge at svare
paa dette spørgsmaal.

Hvad nu for det første skriftens form angaar, da fremtræder der ved den
spiritistiske ofte en anden haandskrift end det skrivende mediums
almindelige. Vi har fundet noget lignende angaaende det brev, som Janet
lod Lucie skrive efter hypnotisk ordre. Dette maa nødvendigvis indtræde
som en følge af, at den under-bevidste del af vort væsen, der ytrer sig
gjennem automatisk skrift, er forskjellig fra den normale, har en anden
sansning, hukommelse og ræsonnement end denne (hvad vi jo har seet
mange eksempler paa).

Da vi var børn, skrev vi anderledes, end vi gjør nu som voksne, ikke
bare paa grund af manglende færdighed; men idet vor almensans og vor
karakter forandres, forandres ogsaa skriften. Da den person, der
skriver automatisk, føler sig forskjellig fra, hvad han almindelig
gjør, ja tildels optræder med en forskjellig karakter, hvorom mere
senere, — maa der ogsaa blive en forskjel i skriften. I den hypnotiske
tilstand skriver mange ogsaa oftere en eiendommelig haandskrift, i
søvngjænger-tilstand ligesaa, i ophidsede øieblikke eller i
distraktioner sker noget lignende. Naar Ilma efter Kraft-Ebings
beretning under sin hypnose skrues tilbage til barneaarene, tror sig 8
aar gammel, bliver ogsaa hendes skrift

som alle hendes fornemmelser barnlige. Hvad det angaar, at skriften
ofte er bagvendt eller skrevet som til at læses i speil, har mr. Myers
gjort opmerksom paa, at saadan skrift oftere indtræder hos kjevhændte
børn, naar de skal til at skrive; men hos dem er det jo den høire
halvdel af hjernen, hvorfra bevægelserne sættes i gang, istedetfor som
hos os den venstre; paa grund af denne analogi og af andre grunde
opstiller Myers den hypothese, at de automatiske virksomheder staar i
et særeget forhold til den høire hjernehalvdel.

Om end saaledes ikke haandskriften i og for sig tyder paa indvirken af
væsener udenfor den skrivende, kunde man mene, dette fremgaar af den
omstændighed, at skriften paa en maade konstituerer sig som et individ:
den bærer en anden underskrift end mediets vanlige, mangen gang en
afdød persons navn; den skal, efter hvad spiritistiske forfattere
hævder, bære et fælles præg (kanske være «den samme»), ikke alene naar
det samme medium til forskjellige tider optræder som repræsentant for
samme aand, men ogsaa naar forskjellige medier undertegner samme navn,
og der tales om lighed med vedkommende afdøde persons haandskrift. Jeg
tror, forklaringen af disse fænomener ligger i følgende omstændigheder:
At skriften, ja tildels indholdet, gjerne vil gjentage sig, naar den
samme person skriver automatisk, følger vel af, at vi efter vor hele
natur er vanemennesker. Janet fik fra den hysteriske kvinde, som han
befalede at skrive et brev, senerehen et ligelydende brev paany uden
forandring af et ord og skrevet ligedan. Endog det sunde menneskes
drømme har en tendens til at konstituere sig som individer; der er
mennesker, der jevnlig drømmer sig som prester, som ulve osv.; mange
drømmer sig som skolebørn eller flyvende osv. Det er bevist, at der
mellem de forskjellige gange, et menneske er i hypnotisk tilstand,
finder en sammenhæng sted i hukommelsen, saa at subjektet i den ene
hypnose ved, hvad det har oplevet i de tidligere (saavelsom hvad det
har oplevet i vaagen tilstand), medens dette alm. er glemt i vaagen
tilstand; det samme har Janet fundet at gjælde for de automatiske
skrivetilstande, der jo har den somnambule karakter: de hænger sammen
indbyrdes; derved kommer de til at udgjøre et slags individ for sig.
Det underbevidste liv føier sig som et væsen for sig selv, der kan
kriticere den vaagne bevidsthed, t. eks. kalde den «dum»; et af Janets
subjekter sendte ham engang et brev, der ved sin ende var forsynet— 19
—

med en kriticerende efterskrift, skreven med den haandskrift, der var
egen for den under-bevidste personlighed. Hvad under da, om den
automatiske bevidsthed, der føler sin særegenhed, betegner sig gjennem
skriften med et eget navn — en underskrift skal der jo dog være paa,
hvad man skriver. Der behøves ofte kun en ydre omstændighed for at faa
personen i denne tilstand til at antage et navn for sig selv; Janet
foreslaar et, der senere stadig anvendes i personens automatiske
skrift. Især vil de navne, man er fortrolig med, d. v. s. navnene paa
ens slegtninge eller venner eller navnene paa bekjendte historiske
personligheder, som Sokrates, Napoleon etc., let indfinde sig for den
skrivendes under-bevidsthed; i vor spiritistiske tid og i de
spiritistiske cirkler bliver det vel helst afdøde personers navne; at
en nu levende fader eller broder skal meddele sig gjennem mediets
haand, forekommer vel den spiritistiske under-bevidsthed mindre
sandsynligt, end at en afdød benytter sig af haanden; dog findes der jo
ogsaa eksempler paa, at levende personers underskrift skrives. Stundom
bliver det vel de mest almindelige navne i det samfund, man lever i. En
tilfældig tidligere oplevelse, der kanske er glemt af den normale
bevidsthed, kan give anledning til navnet. Mr. Thomas Barkworth
fortæller i «Proceedings» for april 1891 om nogle forsøg i automatisk
skrift, hvilke han har udført med en 15-aarig pige i hans hus; paa
spørgsmaalet om, hvem vedkommende skriver er, svarer skriften «Henry
Morton». Paa forespørgsel finder Barkworth senere, at dette er navnet
paa en rolle, som pigen selv har spillet i et lidet skuespil for over
et aar siden. — Man finder, som nys antydet, at navnene, der skrives
under papirerne, tildels er afhængige af tids-strømninger; medens i
middelalderen djævle og lignende væsener var mest paa moden og derfor
optraadte ved de automatiske fænomener, er det i vor tid, efterat den
spiritistiske theori har gaaet som en smitte fra Amerika af, især
afdøde menneskers navne, der skrives. Man kan da tænke sig, at
underskriften stundom vil passe ret daarlig til indholdet, som naar f.
eks. Sokrates skriver noget sludder; spiritisterne ved imidlertid ogsaa
forklaring herfor: de har, siger de, fundet, at der er mange slette,
lavtstaaende aander, der giver sig ud for høiere og skriver falske
navne! — Om nu flere mediers hænder skulde falde paa at undertegne sit
papir Sokrates, overhovedet samme navn, er der da noget saa
besynderligt deri? Dette vilde vel simpelthen tyde paa et eller andet
fæl-— 20 —

lesskab i interesser eller i oplevelser hos vedkommende medier;
formentlig vilde man let kunne bringe Sokrates-navnet paa moden hos en
skare medier. Men naar forskjellige, der skriver «Sokrates» under,
skriver lignende (eller «samme») skrift, maa det dog vel være ham selv,
som skriver gjennem deres hænder? For det første findes der vel ingen
statistik over, hos hvor mange denne lighed viser sig; mon ikke hos
ganske faa? For det andet er det heller ikke godt at vide, hvor meget
der skal ligge i denne lighed — mon der er mere end en ubestemt lighed?
Men selv om den var nok saa stor, skulde da skriftformen være
besynderligere end navnet og indholdet ? Vi ved, at en lighed i to
personers karakter eller blot i deres sjælelige tilstand paa et
tidspunkt giver sig udslag i deres skrift; skriften er jo kun et
legemligt udtryk for forestillingslivet; kan der være overensstemmelse
mellem normale bevidstheders forestillingsliv ialmindelighed eller paa
et tidspunkt, hvorfor da ikke ogsaa mellem de automatiske
bevidstheders? Men der er en anden, endnu nærmere forklaringsgrund: det
sker ved efterligning, der især paa det automatiske felt spiller en
vigtig rolle, efterligning af hinandens skrift, stundom kanske fælles
efterligning af originalens. Dette synes vel for mange det
besynderligste af det hele, at en nu levende person ubevidst skulde
kunne skrive med den — en lignende — haandskrift, som den afdøde skrev,
hvis navn ogsaa er undertegnet. At en person nu for tiden skuldeskrive
med Sokrates's haandskrift, tør man vel betvivle; den spiritistiske
Sokrates, der skal skrive gjennem et mediums haand, udtrykker sig
ganske godt paa moderne sprog, hvorfor han vel ogsaa har moderne
haandskrift (jeg gad vide, .om han endog oftest• skriver med græske
bogstaver?); i hvert fald lader jo sammenligningen mellem begge
haandskrifter sig ikke udføre af den gode grund, at den historiske
Sokrates's skrift ikke er bevaret. At derimod et medium, der skriver
som en historisk personlighed af nyere datum, kan levere lighed med
dennes skrift, synes ikke saa rart endda; mange af os vil kunne gjøre
dette endog i normal tilstand, og det automatiske har som drømmene i
mange tilfælde en forskrækkelig god hukommelse; hvem skulde f. eks.
ikke en gang have seet Napoleons navn, udført med hans egen
haandskrift, under hans billede? Men læg saa hertil det kjendskab, som
det ene medium kan have faaet til personens skrift gjennem andre, der
har været bedre kjendt med den historiske persons forhold.— 21 —

I almindeliglied gaar vist identiteterne i skriften ikke særdeles vidt;
man erindre Richets udtalelse om mediernes fælles skriftpræg. I de
tilfælde derimod, hvori mediet skriver sin døde faders eller vens
haandskrift, er jo sagen simpel; der handles jo da om noget, som mediet
allerede i normal tilstand har været fuldt fortrolig med. At noget
lignende maa kunne gjælde for stilens vedkommende, sees let. Man bør
erindre, at der mellem at skrive i en afdød persons navn med hans
haandskrift og stil og det at spille hans rolle helt ud kun er en
gradsforskjel med indre overgange; et medium kan pludselig gaa over fra
automatisk skrift til «trance», og i denne kan en afdøds rolle spilles
meget godt; da efterlig-nelsestalentet er saa stærkt fremtrædende i
disse tilstande som hos dyr, børn og vilde, falder det ogsaa mediernes
under-bevidsthed noksaa let at spille komedie. Gode skuespil fremvises
ogsaa ofte i den hypnotiske søvn, der jo i flere henseender er det mere
passive sidestykke til «trance». Ogsaa ved almindelige søvngjængere kan
man gjøre lignende erfaringer. Selvfølgelig er ved disse skuespil
skuespilleren ligesaa skuffet som tilskuerne, eller rettere: den
automatiske person er uskikket til at kriticere sig selv.

I hvilken grad et menneske i svaghedstilstande er afhængigt af andre
ogsaa med hensyn til sit forhold overfor døde, fremgaar af, hvad
Liébeault fortæller om sin oplevelse med en naiv, døvstum søvngjænger
(L., Le Sommeil Provoqué, p. 251). Forfatteren indbildte denne person,
at de døde kunde aabenbare sig, og sagde saa en gang til ham, at hans
fader, død for 2 aar siden, vilde komme til ham, og at lian vilde
beholde erindringen derom. Efter nogle øieblik ser somnambulen sin
fader, sætter stol frem for ham og gestikulerer livligt, som om han paa
sin vis taler med ham. Bagefter er han fuldt overbevist om, at hans
fader har aabenbaret sig; han beklager, at han saa hurtigt har forladt
ham igjen o. s. v. Han finder senere en tilfredsstillelse i at paakalde
døde. Her er altsaa en person bleven spiritist og har faaet
spiritist-syner simpelthen gjennem paavirkning af et andet menneske.
Det er saaledes, vi har sagt ovenfor, at de spiritistiske fænomener
udbreder sig gjennem smitte.

Vi er i det foregaaende allerede kommet til delvis at berøre indholdet
af den automatiske skrift. Den er ofte meningsløs, usammenhængende — ei
heller spiritisterne vil da kalde den «spiritistisk». Der kan skrives
bare enkelte bogstaver eller et væv af nonsens.— 22 —

Vedkommende hjernedel er da endnu udygtig1, glemsom, ialfald uøvet; ved
gjentagelse bliver ofte indholdet bedre. Mr. Myers har træffende
sammenlignet denne ufuldkomne skrift med de personers, der lider af
«agrafi»; disse er ikke istand til at finde skrifttegnene undtagen
kanske for endel løsrevne bogstaver eller ord (Proceedings Bd. 3). Vi
ved, at smaa børn morer sig med at raabe saadanne lyd: ba ba ba . . .,
og at vi selv i drømme stundom ikke har bedre smag. Til andre tider
indeholder det præsterede en sammenblanding af skrift og tegning, noget
i lighed med, hvad man træffer hos børn og enkelte barnlige folkeslag
(Proc."s Bd. 5, pag. 533 flg ). Men skriften kan ogsaa ræsonnere
forstandig; ofte dreier det sig dog kun om trivielle, vel kjendte fakta
eller lignende sandheder. Der filosoferes oftere, men jevnlig paa en
slags vandig populær manér, der ikke stikker meget dybt, men giver en
stadfæstelse af de spiritistiske theorier, der jo er mediernes, egne
theorier eller i hvert fald kjendte gjennem tidsstrømningerne. Der
tales oftere om løgne hos aanderne (kfr. ovenfor om de aander, der
skriver falske navne), og overhovedet om en vis lavere moral, der
aabenbarer sig i de spiritistiske tilstande; naar man begynder at sætte
sig i forbindelse med aandeverdenen, støder man lettest paa de lavere
aander, siger spiritisterne. Det er, kunde man tro, «lavere aander» af
denne sort, der har meddelt sig til Arne Garborgs ven i de interessante
forsøg, hvorom han har fortalt i «Samtiden», — hvis der ikke gaves en
psychologisk forklaring, hvorpaa forfatteren selv, forekommer det mig,
har givet en heldig prøve. Ogsaa i vore drømme har vi jo almindelig en
tarvelig moral. Naar haanden, der har skrevet paa papiret eller hvilet
paa psychografen eller planchetten, bliver træt, begynder den ofte at
gjentage sig selv og især at bande, skrive «djævelen» o. s. v. Mr.
Myers fremhæver træffende, at dette jo er en parallel til, hvad
udannede personer gjør, naar de er trætte — da vender de tilbage til de
udtryk, der er dem de mest fortrolige, d. v. s., til interjektionerne;
for mange mennesker bestaar jo disse væsentlig i banden, og for de
mennesker, der ikke er vant til at bande, betegner dog hine slette
udtryk en sterk affekt, og i den automatiske tilstand synker man ned
til et lavere trin; han finder ogsaa en parallel i de «afasiskes» tale:
disse personer, for hvem ordene svinder bort, beholder længst
interjektionerne.

Til andre tider bærer den automatiske skrift et mere elsk-— 23 —

værdigt, ja intelligent præg. Den meddeler fakta, som personen i normal
tilstand er uvidende om, og som han bagefter bliver forundret ved at
læse om. Hyppigst er det vel oplevelser, som vi har havt for lang tid
siden, som saa er trængt ud af vor normale hukommelse, men opbevarede i
den underliggende del af vort væsen og nu aabenbarer sig gjennem
skriften. Vi mindes om de drømme, hvori vi faar høre ord fra svundne
dage eller erfarer, at en tabt ting ligger paa det eller det sted —
hvilket senere viser sig rigtigt. Saaledes maa det vistnok forstaaes,
naar skriften fremviser ord eller sætninger af sprog, som den normale
person ikke forstaar, som naar en person i Oxford skriver nogle indiske
ord, uagtet han efter eget sigende ikke havde hørt Indisk talt, siden
han i en alder af 8 maaneder blev bragt fra Indien (cfr. Proc.'s Bd. 4,
pag. 223); hvor let kan imidlertid ikke personen i mellemtiden have
stødt paa disse faa indiske ord i en af de engelske aviser, der jo har
saa meget at fortælle om Indien? Paa samme maade forklares en
tilsyneladende kras aandeaabenbarelse, som Janet beretter i Eevue
Philos. (1892 I, pag. 428, i en artikel om spiritismen, der dog i
sammenligning med hans «1/Automatisme Psychologique» byder forholdsvis
lidet til fænomenernes forstaaelse): Raymond Dupuy, seigneur de
Montbrun, aabenbarer sig og taler om sin død paa slottet Rochechinart i
1575 (mediet faar tallet ved romerske sifre: MDLXXV); man spørger
mediet angaaende sagen, men det ved ikke at angive noget til
forklaring; efter længere søgen finder man dog, at mediet 1 aar forud
har læst, i et tidsskrift en feuilleton, indeholdende en roman af Oscar
de Poli, og at i denne roman alt det meddelte findes, lige til datum
for døden skrevet med romerske sifre paa en grav. Hvis man ikke her
havde fundet kilden, kunde saa ikke tilfældet være bleven fortolket som
en afdøds aabenbaring? — Til andre tider viser under-bevidstheden
gjennem skriften, at den har udført et tankearbeide paa egen haand. Man
tænke paa de regnestykker, som Lucie nedskrev uden selv at vide om det.
Stundom skjemter den, gjør nar af den skrivende person og kan være ret
heldig som humorist; stundom har den spekuleret ud smaa gaader,
saaledes i hint tilfælde, betitlet «Clelia», der fortælles som
selvoplevet af en vis rar. A. i Proc."s Bd. 2. Mr. A. fik flere gange
sætninger, hvori bogstaverne var satte hulter til bulter, SRcl ät det
bagefter kostede adskilligt bryderi at løse de gaader, som hans egen
haand havde skrevet ned; saaledes— 24 —

fik han engang følgende skrift: «Fesile ivy sir eye» = «Every life is
yes», hvilket mr. A. kjendtes ved som en omdannet sætning af Spinoza,
hvis skrifter han dengang læste. Til andre tider kan der vel ogsaa en
sjelden gang gives bidrag til løsning af et tankeproblem; vi ved jo, at
dette sker nu og da i drømme — enkelte kunstnere har jo faaet enkelte
af sine bedste idéer i drøm —, ja at der stundom skrives noget brugbart
under søvnen; Knut Hamsun har jo t. eks. berettet en saadan oplevelse i
«Samtiden» for en tid siden.

Vil'vi altsaa uddrage et fælles resultat med hensyn til den
spiritistiske og overhovedet den automatiske skrift — et resultat, der
ved analogi turde vise sig rigtigt ogsaa for de andre slags automatiske
aabenbaringer —, kan vi sige: der eksisterer hos de saakaldte medier,
hos hysteriske, somnambuler og hypnotiserede et bevidsthedsliv under
det normale, og det er dette, der nu og da gjennem den «intuitive» og
«mekaniske» skrift sender et bud op til den normale verden. Et sygeligt
fænomen, en mere udpræget hysterisk tilstand eller anden
nervesvækkelse, synes i flere tilfælde nødvendigt for at rydde afveien
det, der ellers kunde hindre en saadan meddelelse. Hvorvidt der nu hos
alle mennesker findes en stadig under-bevidst sjælestrømning, som
skjuler sig — hvad Myers o. a. antager —, eller den kun eksisterer hos
bestemte personer og hos andre i distraite tilstande — hvad andre synes
at antage —, er et vanskeligt spørgsmaal, der kanske endnu ikke lader
sig afgjøre og i hvert fald ligger udenfor vort emne.

Der turde saaledes ligge en dybere sandhed i den løsning, som
Clelia-problemet fik. Efterat Mr. A. i 3 dage havde stillet spørgsmaal,
som blev besvarede automatisk gjennem hans haands skrift, efterat han
gjennem skriften havde erfaret, at han stod i korrespondens med en
kvinde ved navn «Clelia», hvis alder maatte betegnes ved tegnet oo (d.
v. s. uendelig, evig;, forefalder den 4de dag bl. a. følgende samtale:
Mr. A.: «Er Clelia her?» Haanden skriver ubevidst: «Nei». «Hvem er det
da, som nu er her?» «Ingen». «Eksisterer Clelia?» «Nei». «Med hvem
talte jeg igaar?» «Ingen» etc. Paa denne maade er aande-theorien
karrikeret gjennem selve aande-skriften.

Det er imidlertid de færreste «spiritistiske» séancer, der løber saa
uskyldig af. Oftest bliver søvnløshed, nervøsitet, overtro, kanske
sindssygdom følgen. Man kan derfor ikke noksom advare- 25 —

mod den dilettantmæssige scene-opvisning af saadanne fænomener
saavelsom mod at drive dem til underholdning eller som selskabs-sport.
Ogsaa hr. Eriksen advarer mod deres almindeliggjørelse. Paa den anden
side maa man meget ønske, at samtlige «spiritistiske» fænomener i deres
helhed bliver yderligere undersøgte af videnskabsmænd.

Kan forklaringen gjennem det under-bevidste strække til ? Den før
berørte kommission, der var nedsat af «The Dialectical Society»,
udtalte bl. 8/t mediet oftere meddelte fakta, der var kjendt af en
nærværende, men ikke af mediet selv. I selskabet for «Psych. Research»
synes mange at nære den mening, at endel fakta kun kan forklares ved
direkte tankeoverførelse fra nærværende personer eller endog fra
fjernere. Der er af selskabet, af Richet i Frankrige o. a. gjort en
mængde eksperimenter for at bevise virkeligheden af «telepathien»;
muligens ligger noget til grund derfor, og «censusen af
hallucinationer» synes at pege i samme retning. Imidlertid er det
tydeligvis for tidlig at tage parti i denne sag, der endnu er meget
omstridt og er gjenstand for fortsatte undersøgelser. Man kan jo paa
forhaand tænke sig muligheden af, at man vil finde legemlige mellemled
mellem de virkende personer; men den modsatte mulighed er heller ikke
udelukket. I hvert fald maatte ogsaa fjernvirkningen staa i et forhold
til det ubevidste sjæleliv.

Den spiritistiske forklaring af fænomenerne liar faaet liden
tilslutning hos videnskabsmændene. Det siger sig selv, at en saa
transscendent theori tør man kun da gribe til, naar enhver anden
forklaring svigter. Ikke fordi en fortsat bestaaen af de afdødes sjæle
skulde være en urimelig antagelse — meget mere er der efter min mening
meget gode grunde for en saadan theori —, men fordi der ved spiritismen
handles om aanders indgriben i vort daglige liv, en theori, hvorved
man, efter hvad jeg kan forstaa, maa tabe alt fodfæste, enhver kontrol
ved baade de sjælelige og de legemlige fænomener; dette er et meget
vigtigt forskningshensyn. Som man vil have seet, har vi ved den
spiritistiske skrift, som vi specielt har undersøgt, ikke fundet noget,
der skulde nødvendiggjøre en appel til de afdøde; vi har meget mere
fundet disse saakaldte spiritistiske fænomener at staa i klasse med en
række andre psychologiske fænomener, som tildels er lidet kjendte af
det store publikum, men som den senere tids psychologi har kastet
meget— 26 —

lys over. Den spiritistiske forklaring viser sig saaledes overflødig og
fantastisk. Tilslut lægge man endnu merke til følgende vigtige
kjendsgjerninger: Den skrift (eller anden meddelelse), der efter
spiritisternes mening kommer fra aanderne, «Controls», gaar gradvis
over i den helt meningsløse automatskrift, som selv de besindigere
spiritister ikke vil henføre til nogen aand (hvor skulde man sætte,
grænsen?); meget vægtigt taler ogsaa dette mod theorien, at de mange
genier, der efter sin død skal have aabenbaret sig gjennem «medierne»,
endnu ikke har meddelt verden nogen opfindelse, ja overhovedet neppe en
ny tanke1).

Om det altsaa end forholder sig saaledes, at de spiritistiske medier
nærmest er personer, der korresponderer med sig selv, idet maaske de
forskjellige dele af deres central-system staar i en eiendommelig
rapport med hinanden, at de paa en maade ligner manden i eventyret, der
blev afhængig af sin egen skygge, om man maa sige, at den store mængde
af spiritisterne er kritikløse troende, — maa man dog paa den anden
side indrømme dem æren af at have henpeget paa fænomener, der hidtil
har været lidet paaagtede af videnskaben. Spiritisterne har raadet
menneskene til at grave sig gjennem sin egen bevidsthed for at naa frem
til en aande-verden. De har kanske gjort samme nytte som hin fader, der
anbefalede sine sønner at grave dybt ned i den fædrene jord for

J) Det identitetsbevis, hvorom hr. Eriksen taler, vil vist ikke kunne
leveres. Thi sæt, at man f. eks. gjennem mediet fik høre, hvad der
syntes at maatte være den afdødes hemmeligheder, hvorledes vilde man da
kunne bevise, at det ikke alt havde været kjendt af den eller den
levende person eller bevaret af mediet i ubevidst (under-bevidst)
tilstand fra den tid, personen levede? I det høieste vilde man i et
saadant tilfælde maatte appellere til telepathi som forklaring. Ved det
af Aksåkoiv meddelte tilfælde, som hr. Eriksen citerer (Spiritismen,
pag. 22 flg.) som eksempel — rigtignok med den tilføielse, at det
«kanske strengt taget ikke er noget identitetsbevis» — har man jo, om
ellers tilfældet er nøie refereret gjennem hr. Aksåkow, ogsaa
muligheden af andre forklaringer. Mr. Myers, som hr. Eriksen selv
citerer ved denne leilighed, nævner da ogsaa disse muligheder.
Tankeoverførelse er det kanske, hr. Eriksen tænker paa, naar han
skriver: «Fænomenet kan dog umulig forklares ved de gjængse
forestillinger om en ubevidst sjælevirksomhed hos mediet selv». Nu vel!
Telepathi er ikke det samme som aande-virken, og selv for at opstille
telepathien som lov behøves jo ogsaa yderligere erfaringer og forsøg.—

deri at finde guld. Sønnerne grov, fandt ikke guld, men istedet derfor
gjorde de jorden frugtbar og opdagede jordens egenskaber. Yi graver paa
spiritisternes ord gjennem vort bevidsthedsliv; vi finder ikke de
lovede aander, men vi frugtbargjør vor egen aand og finder nye
egenskaber ved denne. Naar alt kommer til alt, staar vi os bedre paa at
komme i rapport med den levende end med den døde aand, og bortseet fra
de øvrige mere eller mindre fantastiske og fordærvelige virkninger af
hint opraab — hvilke vi tør haabe, vil svinde som alle døgnprodukter —,
vil vi antage, at ogsaa spiritisterne, uden at have ligefrem sigtet paa
det, vil beholde fortjenesten af at have leveret — ogsaa de — et bidrag
til, at vi alle bedre kan opfylde den delfiske opgave «Kjend dig selv».

